เมื่อสอบถามถึงสถานที่ที่ซื้อสินค้าบริการพบว่า คนที่มีรายได้น้อยมีแนวโน้มเปลี่ยนสถานที่ซื้อสินค้าบริการมากกว่ากลุ่มคนที่มีรายได้สูง นั่นคือ คนที่มีรายได้ไม่เกิน 10,000 บาทต่อเดือนจะเปลี่ยนสถานที่ซื้อสินค้าบริการร้อยละ 55.3 คนที่มีรายได้ 10,001-20,000 บาทต่อเดือนร้อยละ 45.8 คนรายได้ 20,001-40,000 บาทต่อเดือนร้อยละ 35.5 คนรายได้ 40,001-60,000 บาทต่อเดือนร้อยละ 32.8 และคนรายได้เกิน 60,000 บาทต่อเดือนร้อยละ 32.2 ระบุว่าเปลี่ยนสถานที่ซื้อสินค้าบริการ โดยพบว่าในกลุ่มคนที่เปลี่ยนสถานที่ซื้อสินค้าส่วนใหญ่หรือร้อยละ 72.3 เปลี่ยนจากการเดินห้างสรรพสินค้าที่ เซ็นทรัล เดอะมอลล์ มาเป็นสถานที่ห้างสรรพสินค้าลดราคา เช่น บิ๊กซี โลตัส แมคโคร มากขึ้น ในขณะที่ร้อยละ 25.3 เปลี่ยนจากเดินห้าง เซ็นทรัลบิ๊กซี โลตัส มาเป็นตลาดนัด ตลาดเปิดท้าย เป็นต้นนางสาวมนิสา กล่าวว่า ประชาชนส่วนใหญ่เกินกว่าร้อยละ 90 ขึ้นไปมีการเปลี่ยนแปลงพฤติกรรมการใช้จ่ายเงินในสภาวะเศรษฐกิจและการเมืองปัจจุบัน โดยผู้มีรายได้น้อยเกินกว่าครึ่งหนึ่งเปลี่ยนสถานที่ซื้อสินค้าบริการจากห้างสรรพสินค้าเซ็นทรัล เดอะมอลล์ มาเป็นที่ บิ๊กซี โลตัส แมคโคร มากขึ้น นอกจากนี้ คนที่มีรายได้สูงประมาณ 1 ใน 3 ก็เปลี่ยนจากห้างสรรพสินค้าชั้นนำไปยังสถานที่ซื้อสินค้าบริการที่มีลักษณะของการลดแลกแจกแถมด้วย อย่างไรก็ตาม คนที่มีรายได้สูงเกินกว่า 60,000 บาทต่อเดือนขึ้นไปส่วนใหญ่หรือร้อยละ 67.8 ยังคงซื้อสินค้าบริการในห้างสรรพสินค้าเดิมๆ ที่เคยจับจ่ายใช้สอยอยู่
ประชาชนส่วนใหญ่เกินกว่าร้อยละ 90 ขึ้นไปเปลี่ยนสถานที่ซื้อสินค้าบริการจากห้างสรรพสินค้าเซ็นทรัล เดอะมอลล์มาเป็นที่ใด 
นางสาวมนิสา